Kaksi sosiaalityöntekijän määräaikaista virkaa | Kuntarekry
Kaksi sosiaalityöntekijän määräaikaista virkaa
Inarin kuntaSosiaalityöPiiskuntie 2Inari
Kaksi lastensuojelun sosiaalityöntekijän määräaikaista virkaa
1. Määräaikainen virka 31.12.2018 saakka
2. Määräaikainen viransijaisuus 31.8.2018, jonka jälkeen virka mahdollisesti täytetään vakinaisesti
Määräaikaisiin sosiaalityöntekijän virkoihin sisältyy lastensuojelulain ja sosiaalihuoltolain mukaiset selvitykset ja tehtävät. Lapsen asioista vastaavana sosiaalityöntekijänä vastaat lastensuojelun avohuollon suunnitelmallisesta toteuttamisesta yhteistyössä moniammatillisen verkoston kanssa. Tehtäviin kuuluu lisäksi päivystävän sosiaalityöntekijän työtehtävät. Työn tueksi tarjoamme viikoittaiset tiimipalaverit ja mahdollisuuden työnohjaukseen.
Lastensuojelutyössä on kolme sosiaalityöntekijää, perhetyöntekijä ja yksi määräaikainen perhetyöntekijä. Lisäksi sosiaalityön tulosalueella on sosiaalityön johtaja, kolme sosiaalityöntekijää, sosiaaliohjaaja ja päihdetyöntekijä.
Kelpoisuusvaatimuksena virkoihin on sosiaalihuollon ammattihenkilöstöstä annetun lain (817/2015) mukainen kelpoisuus. Kelpoisuusehdot täyttävien hakijoiden puuttuessa tehtävä voidaan täyttää saman lain 12 §:n mukaisesti. Arvostamme monipuolista työkokemusta ja yhteistyötaitoja sekä halua kehittää sosiaalityötä. Ajokortti ja oman auton käyttömahdollisuus on välttämätön.
Tehtäväkohtainen palkka on 3 003,68 €/kk, mutta voit myös esittää oman palkkatoiveen. Lisäksi maksetaan KVTES:n mukaiset etuudet. Viroissa noudatetaan 2 kuukauden koeaikaa. Ennen viran vastaanottamista on valitun toimitettava hyväksyttävä lääkärintodistus terveydentilastaan ja toimitettava nähtäväksi rikosrekisterilain 6 §:n 2 momentissa tarkoitettu rikosrekisteriote.
Virkaan haetaan jättämällä hakemus liitteineen Inarin kunnan sähköiseen työnhakupalveluun osoitteessa www.kuntarekry.fi. Mikäli hakemusta ei ole mahdollista tehdä sähköisesti, toimita hakemus osoitteeseen Inarin sosiaali- ja terveyslautakunta, Piiskuntie 2, 99800 Ivalo.
Lisätietoja antaa sosiaalityön johtaja Mirka Linna, puh. 040 582 6902 tai sähköpostitse etunimi.sukunimi@inari.fi.